Valur lagði KR á Íslandsmóti karla í körfubolta í gærkvöld. Þetta var fyrsti sigur Vals á KR á heimavelli þeirra síðarnefndu í tuttugu og tvö ár.
Leikur Reykjavíkurliðanna var jafn og spennandi allt fram í fjórða leikhluta. Þá náðu Valsmenn að loka vörn sinni og síga framúr. KR skoraði aðeins 13 stig í lokafjórðungnum og Valur vann með 87 stigum gegn 77.
Sagði Matthías Orri Sigurðarson, fyrirliði KR. Gleðin var öllu meiri hjá Valsmönnum. Finnur Freyr Stefánsson er þjálfari þeirra.
Finnur Freyr stýrði áður KR og gerði liðið í fimmgang að Íslandsmeisturum. Það var nokkurs konar heimkoma hjá fleiri leikmönnum Vals í gær því fjórir leikmenn liðsins eiga þrjá til sjö Íslandsmeistaratitla að baki með KR. Einn þeirra er Jón Arnór Stefánsson sem lék í fyrsta sinn í KR-heimilinu í annarri treyju er þeirri röndóttu.
Önnur úrslit í úrvalsdeild karla í gærkvöldi urðu þau að Keflavík lagði Hauka 86-74 og náði fjögurra stiga forskoti á toppi deildarinnar, Grindavík lagði Þór Þorlákshöfn 105-101 og ÍR vann Hött 89-69. Tveir leikir eru í deildinni í kvöld; Stjarnan fær Þór Akureyri í heimsókn og getur minnkað forystu Keflavíkur í efsta sæti í tvö stig, og Njarðvík tekur á móti Tindastóli.
Í úrvalsdeild kvenna voru tveir leikir. Breiðablik lagði Snæfell 93-76 og fjarlægðist fallsvæðið. Þá vann Fjölnir Skallagrím 98-90 en liðin sitja í fjórða og fimmta sæti deildarinnar.
Ensku liðin áttu góðu gengi að fagna í 16-liða úrslitum Evrópudeildarinnar í fótbolta í gærkvöldi. Arsenal lagði Olympiacos á útivelli 3-1 og Tottenham vann Dinamo Zagreb 2-0. Manchester United gerði hins vegar jafntefli við AC Milan á heimavelli, 1-1. Þetta voru fyrri leikirnir í 16-liða úrslitum en þeir síðari verða að viku liðinni.
Valur lagði KR í úrvalsdeild karla í körfubolta í gærkvöldi. Þetta var fyrsti sigur Vals á heimavelli KR í 22 ár. Keflavík náði fjögurra stiga forystu í deildinni.